CELEX: 32009D0491
Language: mt
Date: 2009-06-16 00:00:00
Title: 2009/491/KE: Deċiżjoni tal-Kummissjoni tas- 16 ta’ Ġunju 2009 dwar kriterji li għandhom jiġu segwiti sabiex jiġi deċiż meta l-prestazzjoni ta’ organizzazzjoni li taġixxi għan-nom ta’ Stat tal-bandiera tista’ titqies bħala theddida inaċċettabbli għas-sikurezza u l-ambjent (notifikata taħt id-dokument numru C(2009) 4398) (Test b’relevanza għaż-ŻEE )

25.6.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 162/6
               
            DEĊIŻJONI TAL-KUMMISSJONI
      tas-16 ta’ Ġunju 2009
      dwar kriterji li għandhom jiġu segwiti sabiex jiġi deċiż meta l-prestazzjoni ta’ organizzazzjoni li taġixxi għan-nom ta’ Stat tal-bandiera tista’ titqies bħala theddida inaċċettabbli għas-sikurezza u l-ambjent
      (notifikata taħt id-dokument numru C(2009) 4398)
      (Test b’relevanza għaż-ŻEE)
      (2009/491/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 94/57/KE tat-22 ta’ Novembru 1994 dwar ir-regoli u l-istandards komuni għall-ispezzjoni tal-bastimenti u l-organizzazzjonijiet tal-perizji u għall-attivitajiet relevanti tal-amministrazzjoniet marittimi (1), u b’mod partikolari l-Artikolu 9(2) tagħha,
      Billi:
      
                  (1)
               
               
                  Meta Stat Membru jiddeċiedi, fir-rigward ta’ bastimenti li jtajru l-bandiera tiegħu, jew li jawtorizza organizzazzjonijiet biex iwettqu bis-sħiħ jew parzjalment spezzjonijiet u stħarriġ relatat maċ-ċertifikati skont il-konvenzjonijiet internazzjonali rilevanti u, fejn xieraq, li joħoroġ jew iġedded iċ-ċertifikati relatati, jew li joqogħod fuq organizzazzjonijiet biex iwettqu bis-sħiħ jew parzjalment l-ispezzjonijiet u stħarriġ imsemmi, hu għandu jiddelega dawn id-dmirijiet biss lil organizzazzjonijiet rikonoxxuti skont l-Artikolu 4 tad-Direttiva 94/57/KE.
               
            
                  (2)
               
               
                  Rekord tajjeb ta’ sikurezza u prestazzjoni ta’ prevenzjoni tat-tniġġis minn organizzazzjoni rikonoxxuta – imkejjel fir-rigward tal-bastimenti kollha kklassifikata minnha, irrispettivament mill-bandiera li jtajru – huwa indikazzjoni importanti tal-prestazzjoni ta’ dik l-organizzazzjoni.
               
            
                  (3)
               
               
                  Ir-rekords tas-sikurezza u prestazzjoni ta’ prevenzjoni tat-tniġġis ta’ organizzazzjonijiet rikonoxxuti għandhom jinħarġu mid-data li tirriżulta mill-Memorandum tal-Ftehim ta’ Pariġi dwar il-Kontroll mill-Istat Portwarju u/jew minn skemi simili. Indikazzjonijiet oħra jistgħu jinħarġu mill-analiżi tal-korrimenti li jinvolvu l-bastimenti klassifikati mill-organizzazzjonijiet rikonoxxuti.
               
            
                  (4)
               
               
                  Billi organizzazzjonijiet rikonoxxuti joperaw madwar id-dinja kollha, huwa xieraq li r-rekords tal-prestazzjoni tagħhom huma bbażati fuq żona ġeografika wiegħsa biżżejjed.
               
            
                  (5)
               
               
                  Kemm il-United States Coast Guard u l-Memorandum ta’ Fehim ta’ Tokyo dwar il-Kontroll mill-Istat Portwarju perjodikament jippubblikaw data bbażata fuq il-Kontroll mill-Istat Portwarju bl-istess mod bħall-Memorandum ta’ Ftehim ta’ Pariġi. Dawn għandhom jitqiesu sorsi affidabbli komparattivament f’termini ta’ kontinwità u preċiżjoni tad-data li minnhom tinħareġ valutazzjoni tar-rekords tas-sikurezza u prestazzjoni ta’ prevenzjoni tat-tniġġis ta’ organizzazzjonijiet rikonoxxuti.
               
            
                  (6)
               
               
                  Id-data ppubblikata mill-Memorandum ta’ Ftehim ta’ Pariġi, il-Memorandum ta’ Ftehim ta’ Tokyo dwar il-Kontroll mill-Istat Portwarju u l-United States Coast Guard hija suġġetta għall-mekkaniżmi ta’ appell minn qabel, li jippermetti lill-organizzazzjonijiet rikonoxxuti kkonċernati biex jikkontestawhom. Dik id-data għandha, għalhekk, titqies bħala sorsi affidabbli biżżejjed u għandha tintuża għall-istabiliment tal-kriterji ta’ valutazzjoni fir-rigward tas-sikurezza u l-prestazzjoni ta’ prevenzjoni tat-tniġġis ta’ organizzazzjonijiet rikonoxxuti.
               
            
                  (7)
               
               
                  L-analiżi tar-rekords dwar id-detenzjoni ta’ bastimenti għandha, fejn tali informazzjoni tkun disponibbli, tqis detenzjonijiet relatati ma’ organizzazzjonijiet rikonoxxuti. Għandha titfassal ukoll b’tali mod biex jitnaqqas ir-riskju li popolazzjonijiet żgħar u/jew marbuta mal-bandiera, kif jista’ jkun il-każ tal-flotot ikklassifikati minn ċertu organizzazzjonijiet b’rikonoxximent limitat, joħolqu distorsjonijiet statistiċi.
               
            
                  (8)
               
               
                  Is-sorsi tad-data għandhom ikunu trasparenti, imparzjali u kapaċi jipprovdu data affidabli, eżawrijenti u kontinwa biżżejjed. Għalhekk, fin-nuqqas ta’ sorsi pubbliċi kompluti biżżejjed, id-data dwar il-każwalitajiet tal-baħar tista’ tinkiseb minn sorsi kummerċjali ta’ data u tiġi kkunsidrata sakemm tkun tista’ tinkiseb ċertezza raġonevoli li l-kriterji msemmija jintlaħqu.
               
            
                  (9)
               
               
                  Ir-rapporti magħmula mill-Istati Membri abbażi tal-Artikolu 12 tad-Direttiva 94/57/KE għandhom ukoll jitqiesu biex jiġu vvalutati r-rekords tas-sikurezza u prestazzjoni ta’ prevenzjoni tat-tniġġis tal-organizzazzjonijiet.
               
            
                  (10)
               
               
                  Ir-rekords tas-sikurezza u prevenzjoni tat-tniġġis ta’ organizzazzjoni rikonoxxuta, inkluż indikazzjonijiet oħra bħal każwalitajiet tal-baħar, għandhom jiġu valutati bil-ħsieb li jippermettu l-adozzjoni ta’ deċiżjonijiet ġusti u proporzjonali bbażati fuq il-kapaċità strutturali tal-organizzazzjoni biex tilħaq l-ogħla standards professjonali. Għalhekk huwa neċessarju li dawn ir-rekords jiġu mqabbla fuq perjodu ta’ żmien raġonevoli.
               
            
                  (11)
               
               
                  Sabiex tiġi ggarantita l-utililità u l-ġustizzja tas-sistema tal-valutazzjoni, huwa neċessarju li jitħalla perjodu ta’ żmien raġonevoli għall-organizzazzjonijiet rikonoxxuti biex jikkunsidraw id-deċiżjonijiet tagħhom ta’ ġestjoni, filwaqt li jagħtu lill-Kummissjoni l-opportunità tevalwa l-operat tagħha u, fejn xieraq, tagħmel l-aġġustamenti meħtieġa.
               
            
                  (12)
               
               
                  Il-miżuri previsti f’din id-Deċiżjoni huma skont l-opinjoni tal-Kumitat dwar l-Ibħra Protetti u l-Prevenzjoni ta’ Tniġġis minn Bastimenti (COSS),
               
            ADOTTAT DIN ID-DEĊIŻJONI:
      Artikolu 1
      Għall-fini ta’ din id-Deċiżjoni:
      
                  (1)
               
               
                  “Organizzazzjoni rikonoxxuta” tfisser organizzazzjoni rikonoxxuta skont l-Artikolu 4 tad-Direttiva 94/57/KE;
               
            
                  (2)
               
               
                  “Il-Memorandum ta’ Ftehim ta’ Pariġi” (hawn taħt imsejjaħ MOU ta’ Pariġi) tfisser il-Memordandum ta’ Ftehim dwar il-Kontroll mill-Istat Portwarju, iffirmat f’Pariġi fis-26 ta’ Jannar 1982, kif ikun fil-jum tal-adozzjoni ta’ din id-Deċiżjoni;
               
            
                  (3)
               
               
                  “Il-Memorandum ta’ Ftehim ta’ Tokyo” (hawn taħt imsejjaħ MOU ta’ Tokyo) tfisser il-Memordandum ta’ Ftehim dwar il-Kontroll mill-Istat Portwarju fir-Reġjun Paċifiku tal-Ażja, iffirmat f’Tokyo fl-1 ta’ Diċembru 1993, ikun fil-jum tal-adozzjoni ta’ din id-Deċiżjoni;
               
            
                  (4)
               
               
                  “Detenzjoni marbuta ma’ organizzazzjoni rikonoxxuta” tfisser li l-organizzazzjoni rikonoxxuta ta’ bastiment li wettqet l-istħarriġ rilevanti jew li ħarġet ċertifikat, kellha responsabbiltà fir-rigward tan-nuqqasijiet, li weħidhom jew flimkien, wasslu għad-detenzjoni, kif definita fl-istruzzjonijiet applikabbli tal-iskema rilevanti tal-Kontroll mill-Istat Portwarju.
               
            
                  (5)
               
               
                  “Każwalità tal-baħar” tfisser każwalità tal-baħar kif definita fir-riżoluzzjoni IMO A. 849(20);
               
            Artikolu 2
      Il-kriterji li għandhom jiġu segwiti sabiex jiġi deċiż meta l-prestazzjoni ta’ organizzazzjoni li taġixxi għan-nom ta’ Stat tal-bandiera għandhom jitqiesu bħala theddida inaċċettabbli għas-sikurezza u l-ambjent huma stipulati fl-Anness I.
      Artikolu 3
      1.   Il-Kummissjoni, fid-determinazzjoni ta’ jekk organizzazzjoni li tkun qed taġixxi għan-nom ta’ Stat tal-bandiera titqiesx bħala theddida inaċċettabbli għas-sikurezza u l-ambjent, tista’, apparti l-kriterji stipulati fl-Anness I, tikkunsidra l-każijiet li ssir taf bihom fejn:
      
                  (a)
               
               
                  ikun ippruvat f’qorti tal-liġi jew waqt proċedura ta’ arbitraġġ li każwalità tal-baħar li tinvolvi bastiment fil-klassi ta’ organizzazzjoni rikonoxxuta ġiet ikkawżata b’att volontarju jew ommissjoni, jew negliġenza grossa ta’ tali organizzazzjoni rikonoxxuta, il-korpi, l-impjegati u l-aġenti tagħha jew oħrajn li jaġixxu għan-nom tagħha, u
               
            
                  (b)
               
               
                  ikun jista’ jitqies, abbażi tal-informazzjoni disponibbli għall-Kummissjoni, li tali att volontarju, ommissjoni, jew negliġenza grossa kien minħabba defiċenzi fl-istruttura, proċeduri u/jew kontroll intern tal-organizzazzjoni.
               
            2.   Il-Kummissjoni għandha tikkunsidra l-gravità tal-każ, u għandha tara li tiddetermina jekk l-okkorrenzi jew kwalunkwe ċirkostanzi oħra jesponux in-nuqqas tal-organizzazzjoni biex tirrimedja d-defiċenzi msemmija fil-paragrafu 1 u ttejjeb il-prestazzjoni tagħha.
      Artikolu 4
      1.   Tliet snin wara d-dħul fis-seħħ ta’ din id-Deċiżjoni, il-Kummissjoni għandha tevalwa l-kriterji stipulati fl-Anness I.
      2.   Fejn xieraq għandha, skont il-proċedura msemmija fl-Artikolu 7(2) tad-Direttiva 94/57/KE, temenda l-Anness I sabiex:
      
                  (a)
               
               
                  taġġusta l-kriterji msemmija biex jiġi żgurat l-utilità u l-ġustizzja tagħhom,
               
            
                  (ċ)
               
               
                  tiddefenixxi l-għetiebi li jwasslu għall-applikazzjoni tal-miżuri previsti fl-Artikoli 9(1) u 10(2) tad-Direttiva msemmija.
               
            Artikolu 5
      Meta jissottomettu r-rapporti lill-Kummissjoni u lill-Istati Membri l-oħra skont l-Artikolu 12 tad-Direttiva 94/57/KE, l-Istati Membri għandhom jagħmlu użu mill-formola armonizzata stipulata fl-Anness II.
      Artikolu 6
      Din id-Deċiżjoni hija indirizzata lill-Istati Membri.
      
         Magħmul fi Brussell, 16 ta’ Ġunju 2009.
         
            
               Għall-Kummissjoni
            
            Antonio TAJANI
            
               Viċi-President
            
         
      
      
         (1)  ĠU L 319, 12.12.1994, p. 20.
      
         ANNESS I
         1.   IL-KONTROLL MILL-ISTAT PORTWARJU
         
         1.1.   Għadd ta’ detenzjonijiet marbuta ma’ organizzazzjonijiet rikonoxxuti f’relazzjoni tat-total ta’ spezzjonijiet tul perjodu ta’ 3 snin
         
         huwa
         Ul = N · p + 0,5 + z · [N · p · (1 – p)]1/2
         
         Uh = N · p – 0,5 – z · [N · p · (1 – p)]1/2
         
         fejn
         
                     n
                  
                  
                     =
                  
                  
                     l-għadd ta’ detenzjonijiet marbuta ma’ organizzazzjonijiet rikonoxxuti
                  
               
                     Ul
                     
                  
                  
                     =
                  
                  
                     għatba ta’ prestazzjoni baxxa sa medja
                  
               
                     Uh
                     
                  
                  
                     =
                  
                  
                     għatba ta’ prestazzjoni medja sa għolja
                  
               
                     N
                  
                  
                     =
                  
                  
                     għadd totali ta’ spezzjonijiet (għadd minimu = 60)
                  
               
                     p
                  
                  
                     =
                  
                  
                     kejl fiss = 0,02
                  
               
                     z
                  
                  
                     =
                  
                  
                     fattur sinifikanti statistiku = 1,645
                  
               1.1.1.   MOU ta’ Pariġi
         
         
                     n > Ul
                     
                  
                  
                     6 punt
                  
               
                     Ul ≥ n ≥ Uh
                     
                  
                  
                     3 punt
                  
               
                     Uh > n
                  
                  
                     0 punti
                  
               1.1.2.   US Coast Guard
             (1)
         
         
                     n > Ul
                     
                  
                  
                     6 punt
                  
               
                     Ul ≥ n ≥ Uh
                     
                  
                  
                     3 punt
                  
               
                     Uh > n
                  
                  
                     0 punti
                  
               1.1.3.   MOU ta’ Tokyo
         
         
                     n > Ul
                     
                  
                  
                     6 punti
                  
               
                     Ul ≥ n ≥ Uh
                     
                  
                  
                     3 punt
                  
               
                     Uh > n
                  
                  
                     0 punti
                  
               Jekk Uh < 0, allura jitqies li Uh = 0.
         Jekk n = 0, allura jingħataw 0 punti, irrispettivament tal-valur Uh.
         1.2.   Perċentwal ta’ detenzjonijiet marbuta ma’ organizzazzjonijiet rikonoxxuti f’relazzjoni tal-għadd totali ta’ spezzjonijiet
         
         1.2.1.   MOU ta’ Pariġi
         
         Annwali — imqabbel mat-3 snin preċedenti
         
                     żieda
                  
                  
                     1 punt
                  
               
                     l-ebda bidla
                  
                  
                     0 punt
                  
               
                     tnaqqis
                  
                  
                     – 1 punt
                  
               1.2.2.   US Coast Guard
             (1)
         
         Annwali — imqabbel mat-3 snin preċedenti
         
                     żieda
                  
                  
                     1 punt
                  
               
                     l-ebda bidla
                  
                  
                     0 punti
                  
               
                     tnaqqis
                  
                  
                     – 1 punt
                  
               1.2.3.   MOU ta’ Tokyo
         
         Annwali — imqabbel mat-3 snin preċedenti
         
                     żieda
                  
                  
                     1 punt
                  
               
                     l-ebda bidla
                  
                  
                     0 punti
                  
               
                     tnaqqis
                  
                  
                     – 1 punt
                  
               Meta organizzazzjoni rikonoxxuta jkollha rata ta’ detenzjoni ta’ 0 % għal żewġ perjodi konsekuttivi, titqies bħala prestazzjoni pożittiva u tingħata l-istess għadd ta’ punti bħala tnaqqis fir-rati ta’ detenzjoni.
         1.3.   Għadd ta’ detenzjonijiet f’relazzjoni tal-għadd totali ta’ spezzjonijiet tul perjodu ta’ 3 snin
         
         huwa
         Ul = N · p + 0,5 + z · [N · p · (1 – p)]1/2
         
         fejn
         
                     n
                  
                  
                     =
                  
                  
                     l-għadd ta’ detenzjonijiet
                  
               
                     Ul
                     
                  
                  
                     =
                  
                  
                     għatba ta’ prestazzjoni baxxa
                  
               
                     N
                  
                  
                     =
                  
                  
                     għadd totali ta’ spezzjonijiet (għadd minimu = 60)
                  
               
                     p
                  
                  
                     =
                  
                  
                     kejl fiss = 0,05
                  
               
                     z
                  
                  
                     =
                  
                  
                     fattur sinifikanti statistiku = 1,645
                  
               1.3.1.   MOU ta’ Pariġi
         
         
                     n > Ul
                     
                  
                  
                     1 punt
                  
               
                     Ul ≥ n
                  
                  
                     0 punti
                  
               1.3.2.   US Coast Guard
             (1)
         
         
                     n > Ul
                     
                  
                  
                     1 punt
                  
               
                     Ul ≥ n
                  
                  
                     0 punti
                  
               1.3.3.   MOU ta’ Tokyo
         
         
                     n > Ul
                     
                  
                  
                     1 punt
                  
               
                     Ul ≥ n
                  
                  
                     0 punti
                  
               1.4.   Żewġ detenzjonijiet marbuta ma’ organizzazzjonijiet rikonoxxuti fuq l-istess bastiment tul l-aħħar 12-il xahar (annwali; skont il-MOU ta’ Pariġi, l-US Coast Guard u l-MOU ta’ Tokyo)
         
         
                     Għadd ta’ każijiet
                  
                  
                     punti
                  
               
                     1 jew 2
                  
                  
                     1 kull bastiment
                  
               
                     3 sa 5
                  
                  
                     2 kull bastiment
                  
               
                     > 5
                  
                  
                     3 kull bastiment
                  
               1.5.   Żewġ detenzjonijiet marbuta ma’ organizzazzjonijiet rikonoxxuti fuq l-istess bastiment tul l-aħħar 24 xahar (annwali; għall-aħħar 24 xahar; skont il-MOU ta’ Pariġi, l-US Coast Guard u l-MOU ta’ Tokyo)
         
         Punt 1 għal kull bastiment. Okkorrenzi diġà magħduda skont 1.4 huma esklużi.
         1.6.   Tlieta jew aktar detenzjonijiet marbuta ma’ organizzazzjonijiet rikonoxxuti fuq l-istess bastiment tul l-aħħar 24 xahar (annwali; għall-aħħar 24 xahar; skont il-MOU ta’ Pariġi, l-US Coast Guard u l-MOU ta’ Tokyo)
         
         3 punti għal kull bastiment – jingħaddu mal-punti allokati skont 1.4 jew 1.5.
         1.7.   Differenza fil-prestazzjoni fir-rigward tal-bnadar fuq il-lista s-sewda u l-lista l-bajda (detenzjonijiet marbuta ma’ organizzazzjonijiet rikonoxxuti — rata skont il-MOU ta’ Pariġi)
         
         Differenza bil-punt perċentwali
         
                     > 2
                  
                  
                     + 3 punti
                  
               
                     1 – 2
                  
                  
                     + 2 punti
                  
               
                     0,5 – 1
                  
                  
                     + 1 punt
                  
               
                     < 0,5
                  
                  
                     – 1 punti
                  
               Meta ma jkunx hemm biżżejjed data għall-kalkolu tad-differenza fil-prestazzjoni għal Organizzazzjoni Rikonoxxuta, ma jingħatawx punti.
         2.   RAPPORTI MINN STATI MEMBRI
         
         Punt 1 għal kull każ irrappurtat sa massimu ta’ 3 punti.
         
            (1)  Meta tintuża d-dejta tal-US Coast Guard, l-għadd totali ta’ wasliet distinti ta’ bastimenti jista’ jitqies minflok l-għadd totali ta’ spezzjonjiet jekk id-dejta dwar dan tal-aħħar ma tkunx disponibbli.
      
      
         ANNESS II
         
            RAPPORT
         
         
            b’konformità mal-Artikolu 12 tad-Direttiva tal-Kunsill 94/57/KE.
         
         “Fl-eżerċizzju tal-obbligi tagħhom bħala Stati tal-portijiet, l-Istati Membri għandhom jirrapportaw lill-Kummissjoni u lill-Istati Membri l-oħra, u javżaw lill-Istat tal-bandiera kkonċernat, bis-sejbien tal-ħruġ ta’ ċertifikati validi minn organizzazzjonijiet li jaġixxu għan-nom tal-Istat tal-bandiera lil bastiment li ma jkunx jikkonforma mar-rekwiżiti rilevanti tal-konvenzjonijiet internazzjonali, jew dwar kull nuqqas ta’ bastiment li jkollu ċertifikat validu tal-klassi u li jkun relatat mal-oġġetti koperti minn dak iċ-ċertifikat. Każijiet biss ta’ bastimenti li jkunu ta’ theddida serja għas-sikurezza u l-ambjent jew li juru evidenza ta’ mġiba partikolarment traskurata tal-organizzazzjonijiet għandhom jiġu rrappurtati għall-finijiet ta’ dan l-Artikolu. L-organizzazzjoni rikonoxxuta kkonċernata għandha tiġi avżata bil-każ waqt l-ispezzjoni inizjali biex din tkun tista’ tieħu minnufih l-azzjoni xierqa biex issegwi l-każ.”
         Biex ikunu identifikati l-każijiet fejn in-nuqqasijiet mill-organizzazzjoni rikonoxxuta (hawn taħt imsejħa RO) biex tirrileva nuqqasijiet serji fil-kundizzjonijiet tal-bastimenti mistħarrġa għandhom ikunu rrappurtati lill-Kummissjoni, l-Istati Membri l-oħra u l-Istat tal-bandiera kkonċernat, u għandhom ikunu applikabbli l-kriterji li ġejjin:
         
                     (1)
                  
                  
                     in-nuqqas ikun relatat ma’ stħarriġ statutorju mwettaq mill-RO u huwa bla dubju minħabba negliġenza grossa, traskuraġni jew ommissjoni mill-RO,
                  
               
                     (2)
                  
                  
                     nuqqassijiet li ma ġewx indirizzati kif xieraq mill-RO jinvolvu elementi strutturali tal-buq u/jew makkinarju u/jew tagħmir tas-sikurezza u huma serji biżżejjed biex iwasslu għal:
                     
                                 (a)
                              
                              
                                 sospenzjoni, irtirar u attestazzjoni kundizzjonali taċ-ċertifikat tas-sikurezza mill-Istat tal-bandiera, jew
                              
                           
                                 (b)
                              
                              
                                 prevenzjoni ta’ operazzjoni skont id-Direttiva tal-Kunsill 1999/35/KE (1) jew ordni ta’ detenzjoni skont id-Direttiva tal-Kunsill 95/21/KE (2) li tinħareġ mill-Istat ospitanti jew portwarju fejn in-nuqqasijiet ma jkunux jistgħu jiġu rimedjati f’anqas minn 5 ijiem.
                              
                           
               Ir-rapport għandu jinkludi deskrizzjoni tal-każ bid-dettalji għaliex il-kriterji ta’ hawn fuq tqiesu li ntlaħqu.
         L-evidenza materjali segwenti għandha tkun ukoll mehmuża meta applikabbli:
         
                     (1)
                  
                  
                     kopja taċ-ċertifikati tas-sikurezza,
                  
               
                     (2)
                  
                  
                     dokumenti relatati max-xogħol statutorju mwettaq mill-RO qabel ma nstabu n-nuqqasijiet,
                  
               
                     (3)
                  
                  
                     evidenza tal-azzjoni meħuda mill-Istat tal-bandiera, l-Istat portwarju jew l-Istat ospitanti,
                  
               
                     (4)
                  
                  
                     kopja tar-rapport tal-klassi tal-istħarriġ maħruġ b’riżultat tal-klassi tal-bastiment wara li jkunu nstabu n-nuqqasijiet,
                  
               
                     (5)
                  
                  
                     ritratti diġitali tal-inħawi difettużi.
                  
               Il-format mehmuż għandu jintuża għar-rappurtar.
         Ir-rapport għandu jinbagħat lill-Kummissjoni Ewropea, l-EMSA u l-Istati Membri kollha.
         
            
         Test ta 'immaġni
         
            RAPPORT
            imressaq minn (l-awtorità tal-Istat li qed jirrapporta)
            I. Dettalji ġenerali
            Isem il-bastiment
            Numru IMO
            Organizzazzjoni Rikonoxxuta
            Tip ta’ spezzjoni
            Port tal-ispezzjoni
            Data tal-ispezzjoni
            Azzjoni ta’ segwitu
            Tul tad-detenzjoni
            Tul tal-prevenzjoni tal-operazzjoni
            II. Deskrizzjoni dettaljata tal-ispezzjoni u/jew rapport tal-ispezzjoni tal-kontroll mill-Istat portwarju
         
         
            
         Test ta 'immaġni
         
            III. Kunsiderazzjonijiet dwar l-imġiba tal-Organizzazzjoni Rikonoxxuta
            IV. Azzjoni ta’ segwitu mill-Istat li qed jispezzjona, l-Istat tal-bandiera u l-Organizzazzjoni Rikonoxxuta
         
         
            
         Test ta 'immaġni
         
            V. Evidenza dokumentarja pprovduta
         
         
            (1)  ĠU L 138, 1.6.1999, p. 1.
         
            (2)  ĠU L 157, 7.7.1995, p. 1.